# Club de Remo Ares

Club de Remo Ares Aresko arraun kluba da, gaur egun TKE Ligan ari dena. Aulki mugikorrean zein tosta finkoan lehiatzen du. 2021. urtean Kontxako Bandera jokatzeko sailkatu zen aurreneko aldiz.

## Historia

Estropadak 1933 urtetik aurrera jokatu izan dira Aresen. Francisco López Sánchez (Pancho) izan zen 1958an kluba sortu zuena, Galiziako arraun taldeen artea zaharrena da beraz. 1959an jadanik Galiziako batel txapeldun izatea lortu zuen eta Espainiako Traineru Txapelketan seigarren egin zuen. 60. hamarkadaren hasieran ohikoa bihurtu zen Espainiako batel eta traineru txapelketatan, titulurik lortu ez arren. Urteak aurrera egin ahala aulki mugikorrari ekin zion erabat eta 1965ean Espainiako yola txapeldun izan den "Marina de Guerra de Ferrol" izenarekin.
1983an egoitza berria inauguratu zuen eta hurrengo urtean berriz ekin zion traineruan aritzeari. 1986an Galizia Iparraldeko txapelketan hirugarrena izan zen eta 1988an bigarrena. 1990an Espainiako Traineru Txapelketarako sailkatu zen eta kontsolazio txanda irabazi zuen. 1991ean Vigoko Corte Inglés Banderan bigarren egin zuen Orioren atzetik.
Galiziako Traineruen Ligan urtero aritu izan da. 2012an maila galdu zuen baina hurrengo urtean Galiziako B Liga irabazi eta maila berreskuratu zuen. Urtez urte postuak hobetzen joan ondoren 2016an Galiziako Liga irabaztea lortu du eta play-offetan TKE Ligara igo zen. Babeslerik gabe eta ia traineru guztia harrobiko jendeaz ibili zela kontutan harturik lorpen izugarria izan zen. TKE Ligako lehen denboraldian 11.a izan zen eta play-offetan ezin izan zion mailari eutsi.
2019an bigarren aldiz irabazi zuen Galiziako Liga eta play-offetan TKE Ligara itzuli zen. 2020an maila mantentzea lortu zuen Zarautzekin lehia gogorra izan ondoren. 2021ean lasaiago ibili zen eta 9. postua lortu zuen. Urtea borobiltzeko Kontxako Banderara sailkatu zen estrainekoz. 2022an ordea azken postuan gelditu eta Galiziako Ligara jaitsi zen. Azken postuan inoizko puntu gehien edukita jaitsi zen, dena dela, 51 puntu.
2023an Galiziako Ligako traineru indartsuena izan zen eta Espainiako Txapelketa irabazi zuen lehenengo aldiz. Igoera play-offetan ez zuen esperotako maila eman eta beste traineru galiziarrak lortu zuen TKE Ligarako igoera, Bueuk.
2024ko denboraldi bikaina osatu zuen Galiziako Liga nagusitasun osoz irabaziz. Galiziako txaoelduna ere izan zen lehenengo aldiz. Kontxako sailkapen estropadan segundo bakarrarengatik ez zuen balentria lortu. Play-offetan TKE Ligara igotzea lortu zuen.

## Palmaresa
### Kontxako Bandera

* Sailkatua (1): 2021

### Espainiako Traineru Txapelketa

* Txapelduna (1): 2023.
* Bosgarrena (1): 1990.

### Galiziako Traineru Txapelketa

* Txapelduna (1): 2024.
* Bigarrena (5): 2018, 2019, 2021, 2022, 2023.

### TKE Liga

* Bederatzigarrena 2021ean.
* Parte hartzeak (4): 2017, 2020, 2021, 2022
* Galiziako A Liga (4): 2016, 2019, 2023, 2024.
* Galiziako B Liga (1): 2013.

### Gainontzeko estropadak

* El Corte Inglés Bandera (Vigo) (0): bigarrena 1991an, hirugarrena 1995ean.
* Teresa Herrera Bandera (3): 2019, 2023, 2024.
* Coruñako Diputazioaren Bandera (1): 1990.
* Asturiasko Printzearen Bandera (4): 2016, 2018, 2023, 2024.
* Festival Intercéltico de Avilés (1): 2003.

## Azken denboraldiak

Dendoraldiak :
| TKE | 5 |
| LGT 1 | 17 |
| LGT 2 | 1 |
| 2025 barne. |||
| Urtea | Liga | Espainia | Kontxa |
| 2003 | Galiziako Liga, 9.a | - | - |
| 2004 | Galiziako Liga, 9.a | - | - |
| 2005 | Galiziako Liga, 5.a | 8.a | - |
| 2006 | Galiziako Liga, 7.a | - | - |
| 2007 | Galiziako Liga, 11.a | - | - |
| 2008 | Galiziako Liga, 7.a | - | - |
| 2009 | Galiziako Liga, 8.a | - | - |
| 2010 | Galiziako Liga, 10.a | - | - |
| 2011 | Galiziako Liga, 9.a | - | - |
| 2012 | Galiziako A maila, 8.a | - | - |
| 2013 | Galiziako B maila, 1.a | - | - |
| 2014 | Galiziako A maila, 5.a | - | - |
| 2015 | Galiziako A maila, 3.a | - | - |
| 2016 | Galiziako A maila, 1.a | - | - |
| 2017 | TKE Liga, 11.a | - | - |
| 2018 | Galiziako A maila, 2.a | - | - |
| 2019 | Galiziako A maila, 1.a | - | - |
| 2020 | TKE Liga, 10.a | - | - |
| 2021 | TKE Liga, 9.a | - | 8.a |
| 2022 | TKE Liga, 12.a | - | - |
| 2023 | Galiziako A maila, 1.a | Txapelduna | - |
| 2024 | Galiziako A maila, 1.a | Txapelduna | - |
| 2025 | TKE Liga, | | |

## Erreferentziak

* 1 2 3 www.ligalgt.com (Noiz kontsultatua: 2024-11-23).
* 1 2 «Eusko Label Liga de traineras» www.euskolabelliga.com (Noiz kontsultatua: 2024-11-23).
* ↑ (Gaztelaniaz) «Ares consigue la salvación y, con ello, Perillo asciende» DxT Campeón (Noiz kontsultatua: 2024-12-11).
* ↑ (Gaztelaniaz) «Ares hace historia al entrar en la final de La Concha» Diario de Ferrol (Noiz kontsultatua: 2024-11-23).
* ↑ (Gaztelaniaz) «Ares se despide de la ACT tras tres años en lo más alto» La Voz de Galicia 2022-08-27 (Noiz kontsultatua: 2024-11-23).
* ↑ (Gaztelaniaz) admin. (2023-08-07). «El Club de Remo de Ares hizo historia al proclamarse campeones de España de traineras!» concellodeares (Noiz kontsultatua: 2024-11-23).
* ↑ «San Pedro eta Bueu Eusko Label ligan lehiatuko dira datorren denboraldian» Berria 2023-09-17 (Noiz kontsultatua: 2024-11-23).
* ↑ (Gaztelaniaz) «Ares y Tirán reinaron en el campeonato gallego de traineras» La Voz de Galicia 2024-06-09 (Noiz kontsultatua: 2024-12-12).
* ↑ «Astillero eta Zumaia sailkatu dira Euskotren Ligarako, eta San Juan eta Ares Eusko Label Ligarako» Berria 2024-09-15 (Noiz kontsultatua: 2024-11-23).

## Kanpo estekak

* (Galizieraz) Taldearen bloga
* (Galizieraz) Liga Galega de Traiñeiras-en webguneko informazioa
* Datuak: Q16516787
* Multimedia: Club de Remo Ares / Q16516787